PARLAMENTUL ROMÂNIEI

CAMERA DEPUTAŢILOR
Comisia  pentru  cultură, arte, mijloace de informare în masă

RAPORT

asupra proiectului Legii audiovizualului


Proiectul de Legii audiovizualului a fost transmis Comisiei pentru cultură, arte, mijloace de informare în masă cu adresa nr. 240/13 mai 2002, Comisia pentru cultură, arte, mijloace de informare în masă fiind sesizată în fond. Proiectul de Lege a fost trimis spre avizare Comisiei pentru buget, finanţe şi bănci, Comisiei pentru muncă, şi protecţie socială şi Comisiei juridice, de disciplină şi imunităţi. În redactarea raportului, Comisia a ţinut cont şi de avizele emise de Consiliul Legislativ şi Consiliul economic şi social.


Proiectul de Lege face parte din categoria legilor organice, potrivit prevederilor art. 72 alin. (3) din Constituţia României.


Comisia a fost sesizată cu dezbaterea şi avizarea proiectului de lege mai sus menţionat în procedură de urgenţă.


Proiectul de Lege a fost dezbătut în şedinţele Comisiei din zilele de 21, 22, 27, 28, 29, 30 mai, şi 4, 5, 10, 11 şi 12 iunie 2002. În conformitate cu prevederile art. 51 şi 52  din Regulamentul Camerei Deputaţilor, la dezbaterea proiectului au participat, ca invitaţi, d-nul Dumitru Pâslaru, secretar de stat din partea Ministerului Culturii şi Cultelor, d-nul Dinu Malacopol, secretat de stat din partea Ministerului Comunicaţiilor şi Tehnologiei Informaţiei, d-na Alexandrina Cârţan, secretar de stat din partea Ministerului Comunicaţiilor şi Tehnologiei Informaţiei, d-nul Andrei Popescu, secretar de stat din partea Ministerului Integrării Europene, d-na Laura Busuioc, director în cadrul Ministerului Comunicaţiilor şi Tehnologiei Informaţiei, d-nul Şerban Madgearu, preşedintele Consiliului Naţional al Audiovizualului, d-nii Ralu Filip, Şerban Pretor, Sally Anghel, membrii în Consiliul Naţional al Audiovizualului, d-nul Emanuel Berbeci, consilier în cadrul Ministerului Integrării Europene, d-nul Eugen Cadaru, consilier în cadrul Ministerului Culturii şu Cultelor, d-nul Radu Cernov, consilier în cadrul Ministerului Comunicaţiilor şi Tehnologiei Informaţiei, d-nul Cristian Valeriu Hadji Culea, preşedinte-director general al Societăţii Române de Televiziune, d-nul Dragoş Şeuleanu, preşedinte - director general al Societăţii Române de Radiodifuziune, d-nii Ducu Bertzi şi Agoston Hugo, membrii în Consiliul de Administraţie al Societăţii Române de Radiodifuziune, George Chiriţă, director executiv al Asociaţiei Române pentru Comunicaţii Audiovizuale, d-nul Valentin Negoiţă, directorul executiv al Asociaţiei de Comunicaţii prin Cablu şi d-nul Şerban Ciuşcă, director ARBO Media.


La lucrările Comisiei au fost prezenţi 19 deputaţi, din totalul de 20 de membrii ai Comisiei.


Raportul Comisiei a fost adoptat cu majoritatea voturilor celor prezenţi (17 voturi pentru şi 2 abţineri).


Proiectul de lege a fost adoptat de Senat, în şedinţa din 7 mai 2002, cu respectarea prevederilor art. 74 alin. (1) din Constituţia României.


În urma dezbaterii, Comisia pentru cultură, arte, mijloace de informare în masă propune adoptarea cu modificări a proiectului Legii audiovizualului, potrivit amendamentelor anexate.

